b'\n_START_ARTICLE_\nSanta Clarita Diet\n_START_SECTION_\nTrama\n_START_PARAGRAPH_\nJoel i Sheila Hammond s\xc3\xb3n agents immobiliaris a Santa Clarita, Calif\xc3\xb2rnia.\xc2\xa0La\xc2\xa0seva vida \xc3\xa9s for\xc3\xa7a normal fins que un dia Sheila pateix un atac de v\xc3\xb2mit incontrolable. A partir d\'aquest incident la parella ha de fer front a una s\xc3\xa8rie d\'obstacles, ja que Sheila es transforma en zombi i comen\xc3\xa7a a anhelar carn humana per tal de satisfer les seves necessitats m\xc3\xa9s b\xc3\xa0siques. Amb Joel i la seva filla Abby provant d\'ajudar a Sheila, han de tractar amb ve\xc3\xafns, normes culturals i arribar al fons d\'un misteri potencialment mitol\xc3\xb2gic.\n_START_SECTION_\nDesenvolupament\n_START_PARAGRAPH_\nFresco va comen\xc3\xa7ar amb la premissa de voler fer "una com\xc3\xa8dia familiar des d\'una perspectiva que no hem vist mai abans". \xc2\xa0L\'\xc3\xb2ptica zombi tamb\xc3\xa9 va permetre a Fresco explorar el concepte de Narcisisme afirmant que: "els morts s\xc3\xb3n els \xc3\xbaltim narcisistes. Volen el que volen, quan volen i faran qualsevol cosa per tenir-ho, i no els hi importen les necessitats dels altres".\xc2\xa0_NEWLINE_Pel que fa a l\'escenari, Fresco va partir de la seva pr\xc3\xb2pia experi\xc3\xa8ncia de cr\xc3\xa9ixer a la Vall de San Fernando. La poblaci\xc3\xb3 de\xc2\xa0Santa Clarita va ser escollida pels seus\xc2\xa0habitants de classe mitjana. La professi\xc3\xb3 d\'agents immobiliaris\xc2\xa0dels Hammond va ser triada perqu\xc3\xa8 "els introdueix al m\xc3\xb3n" aix\xc3\xad com per l\'"amabilitat for\xc3\xa7ada" inherent a la professi\xc3\xb3.\n_START_SECTION_\nPublicitat pol\xc3\xa8mica\n_START_PARAGRAPH_\nAl febrer de 2017, la publicitat de l\'espectacle va provocar la cr\xc3\xadtica a Alemanya, on Netflix va promoure la s\xc3\xa8rie amb cartells on s\'hi representava un dit hum\xc3\xa0 tallat com un currywurst, un popular plat de\xc2\xa0menjar r\xc3\xa0pid alemany. Despr\xc3\xa9s de rebre m\xc3\xa9s de 50 queixes que la publicitat glorificava la viol\xc3\xa8ncia i indu\xc3\xafa la por, especialment en els nens, el Consell de Publicitat Alemanya, una instituci\xc3\xb3 autoregulada, va reenviar les queixes a l\'empresa. Finalment, Netflix va decidir acabar la campanya i treure tots els cartells.\n_START_SECTION_\nRecepci\xc3\xb3 de la cr\xc3\xadtica\n_START_PARAGRAPH_\nLa primera temporada de Santa Clarita Diet\xc2\xa0generalment va rebre cr\xc3\xadtiques positives. A Rotten tomatoes, la temporada t\xc3\xa9 una qualificaci\xc3\xb3 de 75% a partir de 64 comentaris, amb un r\xc3\xa0ting mitj\xc3\xa0 de 7.18/10. El consens cr\xc3\xadtic del lloc diu que "Santa Clarita Diet\xc2\xa0es serveix d\'un excel\xc2\xb7lent repartiment, freq\xc3\xbcents riures, i una premissa atractiva \xe2\x80\x93 per\xc3\xb2 el nivell de sang podria no estar al gust de tothom."\xc2\xa0La segona temporada t\xc3\xa9 una qualificaci\xc3\xb3 de 82%, i s\'afirma que la s\xc3\xa8rie "maneja l\'impuls de la seva primera temporada amb humor negre sense parar i un cor enorme que sagna -amb abund\xc3\xa0ncia- pels seus personatges adorables".\xc2\xa0Metacritic informa que tant la primera com la segona temporada van rebre "generalment comentaris favorables", la primera amb una puntuaci\xc3\xb3 del 67 de 100 basada en 30 cr\xc3\xadtiques, i la segona de 78 sobre 100, basada en 25 cr\xc3\xadtiques.\xc2\xa0'